Document ID: 31997R1432

KOMISSION ASETUS (EY) N:o 1432/97,
annettu 23 päivänä heinäkuuta 1997,
maidon- ja maitotuotteiden kulutuksen edistämisestä yhteisössä ja markkinoiden laajentamisesta annetun neuvoston asetuksen (ETY) N:o 2073/92 soveltamista koskevista yksityiskohtaisista säännöistä annetun asetuksen (EY) N:o 3582/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maidon- ja maitotuotteiden kulutuksen edistämisestä yhteisössä ja markkinoiden laajentamisesta 30 päivänä kesäkuuta 1992 annetun neuvoston asetuksen (ETY) N:o 2073/92 (1) ja erityisesti sen 4 artiklan,
sekä katsoo, että
maidon ja maitotuotteiden kulutuksen edistämisestä yhteisössä ja markkinoiden laajentamisesta annetun neuvoston asetuksen (ETY) N:o 2073/92 soveltamista koskevista yksityiskohtaisista säännöistä annetun komission asetuksen (EY) N:o 3582/93 (2), sellaisena kuin se on viimeksi muutettuna asetuksella (EY) N:o 1312/97 (3), 6 artiklan 2 kohdassa säädetään, että toimivaltaiset toimielimet tekevät hyväksyttyjä toimenpiteitä koskevat sopimukset asianomaisten henkilöiden kanssa kuukauden kuluessa siitä, kun päätös on annettu jäsenvaltioille tiedoksi; markkinointivuoden 1996/1997 osalta tämä määräaika umpeutui 27 päivänä kesäkuuta 1997; saksalaisen hakijayrityksen sisäiseen rakenteeseen liittyvien poikkeuksellisten hallinnollisten ongelmien vuoksi sopimusta ei voitu tehdä markkinointivuodelle 1996/1997 asetetun määräajan kuluessa,
tämän vuoksi olisi markkinointivuoden 1996/1997 sopimuksen tekemisen määräaikaa pidennettävä Saksan osalta 27 päivään heinäkuuta 1997; viivästys sopimuksen tekemisessä ei vaadi toimenpiteiden loppuunsaattamiseen säädetyn ajan pidentämistä yli päivämäärän, jota muussa tapauksessa olisi sovellettu, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 3582/93 6 artiklan 2 kohdan toinen alakohta seuraavasti:
"Saksan osalta hyväksyttyjä toimenpiteitä koskevat sopimukset asianomaisten henkilöiden kanssa markkinointivuodelle 1996/1997 tehdään kuitenkin 27 päivään heinäkuuta 1997 mennessä".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 1997.

Labels: 3
15
17